At Linares-turneringen ikke har blitt avholdt siden 2010 har etter alt å dømme økonomiske årsaker. Allerede samarbeidet med Morelia som arrangørsted var delvis å oppfatte som et sparetiltak, og i den siste utgaven av turneringen var antall deltakere redusert fra 8 til 6. I tillegg til private, var turneringen også delvis avhengig av offentlige spanske midler. I så måte kan den i noen grad anses å ha blitt ett av ofrene for finanskrisen, som rammet Spania spesielt hardt.